تورک هاوا یول‌لاری 2021-جی ایلده ده تورکیه-نین ان قیمت‌لی مارکاسی اولدو.
اولوسلار آراسی مارکا قیمتلندیرمه تشکیلاتی Brand Finance 2021-جی ایله دایر "تورکیه-‌نین ان قیمت‌لی مارکا‌لاری-تورکی 100" فعالیتینی تاماملاییب.
بونا گؤره، 2019 و 2020-جی ایللرده اولدوغو کیمی بو سیاهیدا ایلک یئری 1 میلیارد 605 میلیون دو‌لارلیق مارکا دیری ایله تورک هاوا یول لاری آلدیقدا، بو شیرکتی 1 میلیارد 585 میلیون دو‌لارلا کئچن ایلله موقاییسه‌ده اوچ پیله یوخاری قالخان معیشت تکنیکاسی و تکنولوژی شیرکتی "آرچلیک" ایزله‌ییب.
سیاهیدا اوچونجو یئری 1 میلیارد 193 میلیون دو‌لارلیق مارکا دیری ایله کئچن ایل ایله موقاییسه‌ده 5 پیله یوکسه‌لن "ایش بانک" توتوب. "گارانتی ب.ب.و.ا" 1 میلیارد 190 میلیون دو‌لار دیرله 4-جو، موبایل اوپراتور شیرکتی "تورک سل" 1 میلیارد 61 میلیون دو‌لارلا 5-جی، "زراعت بانک" 952 میلیون دو‌لارلا 6-جی اولوب.
